آمنہ بنت وہب

آمنہ بنت وہب (پیدائش: 549ء– وفات: 23 مئی 577ء) محمد  کی والدہ محترمہ ہیں۔قبیلہ بنو زہرہ سے ہیں۔

 سوانح 

آپ کے والد کا نام وہب بن عبد مناف تھا۔ آپ کا تعلق قبیلہ بنو زہرہ سے تھا جو قریش ہی کا ایک ذیلی قبیلہ تھا۔ آپ کا سلسلۂ نسب حضور  کے جدِ امجد عبد مناف بن قصی سے ملتا ہے۔ محمد  کے والد عبد اللہ بن عبد المطلب شادی کے کچھ عرصہ بعد حضور  کی پیدائش سے تقریباً چھ ماہ پہلے وفات پا گئے۔ اس کے بعد آپ  حضرت آمنہ (رضی اللہ عنہا) کے زیرِ پرورش رہے۔حضرت آمنہ (رضی اللہ تعالیٰ عنہا) مکہ اور یثرب (مدینہ) کے درمیان ایک سفر کے دوران ابواء کے مقام پر وفات پا گئیں۔ یہ 577ء تھا اور بی بی آمنہ (رضی اللہ تعالٰی عنہا) حضور  کو یثرب (مدینہ) لے جا رہی تھیں تاکہ وہ اپنے ماموں سے ملیں اور اپنے والد عبد اللہ کی قبر کی زیارت بھی کریں۔

آپ اپنے قبیلہ میں سیرت النساء کے نام سے مشہور تھیں۔البدایۃ والنہایۃ از ابن کثیر جلد دوم۔ اردو ترجمہ شائع کردہ از نفیس اکیڈمی کراچی۔ صفحہ 156
آخری حج کے دوران آنحضرت  نے ان کی قبر مبارک کی زیارت کی اور ان کو یاد کر کے روئے۔ یہ جگہ ایک پتھریلا علاقہ ہے جو ایک پہاڑی کا ہموار حصہ ہے۔

 مآخذ 

زمرہ:549ء کی پیدائشیں
زمرہ:557ء کی پیدائشیں
زمرہ:577ء کی وفیات
زمرہ:اسلام اور عورت
زمرہ:اہل بیت
زمرہ:بنو زہرہ
زمرہ:تاریخ عرب
زمرہ:چھٹی صدی کی خواتین
زمرہ:چھٹی صدی کی عرب شخصیات
زمرہ:صحابیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مکہ مکرمہ کی شخصیات